
H O T Ă R Â R E
- privind aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”


Având în vedere:
- referatul de aprobare înregistrat sub nr.5005/26.03.2024 prin care primarul oraşului Boldeşti-Scăeni propune aprobarea tipului de suport alimentar diferenţiat precum şi modalitatea de  distribuire a acestuia elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”;
- raportul de specialitate al compartimentului de resort, înregistrat sub nr. 5007/26.03.2024;
- adresele din partea Şcolii Gimnaziale „Mihai Viteazul” oraşul Boldeşti-Scăeni, înregistrate sub nr. 4991/22.03.2024 şi sub nr. 4991/26.03.2024;
- prevederile Hotărârii de Guvern, nr. 24/2024 privind instituirea Programului naţional "Masă sănătoasă";
- prevederile Hotărârii de Guvern, nr. 177/2024 privind repartizarea pe unităţi adminsitrativ-teritoriale şi pe unităţi de învăţământ preuniversitar de stat pe anul 2024, pentru finanţarea Programului naţional "Masă sănătoasă";
- prevederile Odinului ministrului educaţiei nr. 3840/2024 privind aprobarea Listei unităţilor de învăţământ preuniversitar incluse în Programului naţional "Masă sănătoasă";
- avizul secretarului general, înregistrat sub nr.5009/26.03.2024;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
	În temeiul prevederilor art. 129 alin. (2) lit. d), alin. (7) lit. a), ale art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni, întrunit în şedinţa publică ordinară în data de 26.03.2024, adoptă prezenta hotărâre:

Art.1. Se aprobă tipul de suport alimentar, constând în pachet alimentar, ce se va acorda elevilor şi preșcolarilor Școlii Gimnaziale „Mihai Viteazul” oraşul Boldeşti-Scăeni în cadrul Programului naţional "Masă sănătoasă”.




Art.2. Distribuirea pachetelor alimentare se va face zilnic la sediul Școlii Gimnaziale „Mihai Viteazul” oraşul Boldeşti-Scăeni şi al structurilor de  învăţământ arondate,  după următorul program: 
· în intervalul 09.00-9.30 şi 12.30-13.00, pentru structurile unde programul de  funcţionare se desfăşoară în două schimburi;
· în intervalul 09.00-9.30 pentru structurile unde programul de  funcţionare se desfăşoară într-un  schimb;
Art.3.  Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Școlii Gimnaziale „Mihai Viteazul” oraşul Boldeşti-Scăeni şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.          

